TNP พุ่งกระฉูด 13% นิวไฮรอบ 2 ปี รับงบ Q1/63 กำไรโตดี-แนะซื้อเคาะเป้า 2.66 บ.
TNP พุ่งกระฉูด 13% นิวไฮรอบ 2 ปี รับงบ Q1/63 กำไรโตดี-แนะซื้อเคาะเป้า 2.66 บ.
TNP พุ่งกระฉูด 13% นิวไฮรอบ 2 ปี รับงบ Q1/63 กำไรโตดี-แนะซื้อเคาะเป้า 2.66 บ.
14 พ.ค. 2563

ผู้สื่อข่าวรายงานว่า บริษัท ธนพิริยะ จำกัด (มหาชน) หรือ TNP ณ เวลา 15.04 น. อยู่ที่ระดับ 2.42 บาท บวก 0.28 บาท หรือ 13.08% ด้วยมูลค่าซื้อขาย 18.26 ล้านบาท ราคาหุ้นวิ่งแรงในรอบ 2 ปี เดือน โดยเทียบตั้งแต่หุ้นปรับตัวที่ระดับ 2.44 บาท เมื่อวันที่ 22 ก.พ.61

บล.โกลเบล็ก ระบุในบทวิเคราะห์ว่า TNP (ราคาเหมาะสม 2.66 บาท) รายงานกำไรไตรมาส 1/63 เท่ากับ 31.56 ลบ. +15.6%เทียบช่วงเดียวกันของปีก่อน -0.8%เทียบไตรมาสก่อนหน้า โดยมีปัจจัยเติบโต เทียบช่วงเดียวกันของปีก่อน จากการเติบโตของยอดขายสาขาเดิม (SSSG) โต 12.5% ซึ่งส่วนหนึ่งได้อานิสงส์จากสถานการณ์ฉุกเฉิน ทำให้ผู้บริโภคกักตุนสินค้าอุปโภคและบริโภคมากขึ้น
นอกจากนี้ ยอดขายยังเติบโตตามการขยายสาขาที่เปิดเพิ่มขึ้น 4 สาขา อย่างไรก็ดี กำไรหดตัวเล็กน้อย เทียบไตรมาสก่อนหน้า ตามปัจจัยฤดูกาล ส่วน %GPM ปรับดีขึ้นมาที่ระดับ 16% จากงวดเดียวกันอยู่ที่ระดับ 14%
ความเห็น TNP เป็นหนึ่งในหุ้น Defensive ที่ได้ผลบวกจากสถานการณ์การแพร่ระบาดของไวรัสโควิด-19 ประกอบกับคาดแนวโน้มรายได้ปี 63 โตไม่ต่ำกว่า 10% ตามการเติบโตยอดขายสาขาเดิม และการขยายอีก 5 สาขาในปีนี้